4 Μαρτίου, 2025

**ΔΕΛΤΙΟ ΤΥΠΟΥ**

ΔΗΜΟΣΙΟΝΟΜΙΚΟΙ ΛΟΓΑΡΙΑΣΜΟΙ ΤΗΣ ΓΕΝΙΚΗΣ ΚΥΒΕΡΝΗΣΗΣ: **ΙΑΝ-ΔΕΚ 2024**

**Πλεόνασμα €1.507,8 εκ.**

Τα προκαταρκτικά δημοσιονομικά αποτελέσματα που ετοιμάστηκαν από τη Στατιστική Υπηρεσία για την περίοδο Ιανουαρίου-Δεκεμβρίου 2024 καταδεικνύουν πλεόνασμα της Γενικής Κυβέρνησης της τάξης των €1.507,8 εκ. (4,5% στο ΑΕΠ) σε σύγκριση με πλεόνασμα €631,5 εκ. (2,0% στο ΑΕΠ) για την περίοδο Ιανουαρίου-Δεκεμβρίου 2023.



**Έσοδα**

Τα συνολικά έσοδα, κατά την περίοδο Ιανουαρίου-Δεκεμβρίου 2024 αυξήθηκαν κατά €1.073,7 εκ. (+7,8%) και ανήλθαν στα €14.835,5 εκ. σε σύγκριση με €13.761,8 εκ. την αντίστοιχη περίοδο του 2023.

Συγκεκριμένα, οι συνολικοί φόροι επί της παραγωγής και των εισαγωγών αυξήθηκαν κατά €244,4 εκ. (+5,5%) και ανήλθαν στα €4.686,8 εκ. σε σύγκριση με €4.442,4 εκ. το 2023, εκ των οποίων τα καθαρά έσοδα του ΦΠΑ (μετά την αφαίρεση των επιστροφών) αυξήθηκαν κατά €166,2 εκ. (+5,6%) και ανήλθαν στα €3.145,0 εκ. σε σύγκριση με €2.978,8 εκ. το 2023. Τα έσοδα από τη φορολογία στο εισόδημα και τον πλούτο αυξήθηκαν κατά €545,2 εκ. (+16,7%) και ανήλθαν στα €3.810,1 εκ. σε σύγκριση με €3.264,9 εκ. το 2023. Οι εισπραχθέντες τόκοι και μερίσματα αυξήθηκαν κατά €6,1 εκ. (+4,4%) και ανήλθαν στα €143,6 εκ. σε σύγκριση με €137,5 εκ. το 2023. Τα έσοδα από παροχή υπηρεσιών αυξήθηκαν κατά €240,0 εκ. (+28,1%) και ανήλθαν στα €1.093,4 εκ. σε σύγκριση με €853,4 εκ. το 2023. Οι κοινωνικές εισφορές αυξήθηκαν κατά €119,5 εκ. (+2,7%) και ανήλθαν στα €4.500,0 εκ. σε σύγκριση με €4.380,5 εκ. το 2023. Οι τρέχουσες μεταβιβάσεις αυξήθηκαν κατά €56,0 εκ. (+17,2%) και ανήλθαν στα €381,2 εκ. σε σύγκριση με €325,2 εκ. το 2023.

Αντιθέτως, οι κεφαλαιουχικές μεταβιβάσεις μειώθηκαν κατά €137,5 εκ. (-38,4%) και περιορίστηκαν στα €220,4 εκ. σε σύγκριση με €357,9 εκ. το 2023.

**Δαπάνες**

Οι συνολικές δαπάνες, κατά την περίοδο Ιανουαρίου-Δεκεμβρίου 2024 αυξήθηκαν κατά €197,4 εκ. (+1,5%) και ανήλθαν στα €13.327,6 εκ. σε σύγκριση με €13.130,2 εκ. την αντίστοιχη περίοδο του 2023.

Συγκεκριμένα, η ενδιάμεση ανάλωση αυξήθηκε κατά €205,6 εκ. (+15,8%) και ανήλθε στα €1.507,3 εκ. σε σύγκριση με €1.301,7 εκ. το 2023. Οι απολαβές προσωπικού (συμπεριλαμβανομένων των τεκμαρτών κοινωνικών εισφορών και συντάξεων των δημοσίων υπαλλήλων) αυξήθηκαν κατά €269,4 εκ. (+7,5%) και ανήλθαν στα €3.861,3 εκ. σε σύγκριση με €3.591,9 εκ. το 2023. Οι κοινωνικές παροχές αυξήθηκαν κατά €366,2 εκ. (+7,4%) και ανήλθαν στα €5.307,5 εκ. σε σύγκριση με €4.941,3 εκ. το 2023. Οι πληρωθέντες τόκοι αυξήθηκαν κατά €25,7 εκ. (+6,3%) και ανήλθαν στα €433,9 εκ. σε σύγκριση με €408,2 εκ. το 2023.

Αντιθέτως, οι επιδοτήσεις μειώθηκαν κατά €5,7 εκ. (-3,6%) και περιορίστηκαν στα €153,4 εκ. σε σύγκριση με €159,1 εκ. το 2023. Οι τρέχουσες μεταβιβάσεις μειώθηκαν κατά €282,7 εκ. (-24,2%) και περιορίστηκαν στα €887,7 εκ. σε σύγκριση με €1.170,4 εκ. το 2023.

Ο λογαριασμός κεφαλαίου μειώθηκε κατά €381,2 εκ. (-24,5%) και περιορίστηκε στα €1.176,5 εκ. σε σύγκριση με €1.557,7 εκ. το 2023, εκ των οποίων, οι επενδύσεις πάγιου κεφαλαίου μειώθηκαν κατά €1,6 εκ. (-0,2%) και περιορίστηκαν στα €983,0 εκ. σε σύγκριση με €984,6 εκ. το 2023 και οι άλλες μεταβιβάσεις κεφαλαίου μειώθηκαν κατά €379,6 εκ. (-66,2%) και περιορίστηκαν στα €193,5 εκ. σε σύγκριση με €573,1 εκ. το 2023.

**Σημαντική Διευκρίνιση**

Τονίζεται ότι για τον υποτομέα της Τοπικής Αυτοδιοίκησης, έχουν παραχθεί εκτιμήσεις λόγω μη υποβολής επαρκών στοιχείων από τις αρμόδιες αρχές για τους Επαρχιακούς Οργανισμούς Αυτοδιοίκησης Αμμοχώστου και Πάφου (δραστηριότητες που αφορούν αποχετεύσεις, ύδρευση, αδειοδοτήσεις και διαχείριση αποβλήτων).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 1** |  |  |  |  |  |  |
| **Μακροοικονομικά Μεγέθη Γενικής Κυβέρνησης** | **Ευρώ (εκατομμύρια)** |  | **Μεταβολή** |
| **Δημοσιονομικά****Αποτελέσματα** |  | **Διαφορά** |  | **(%)** |
| **Ιαν-Δεκ 2023** | **Ιαν-Δεκ 2024** |  | **Ιαν-Δεκ 2024/23** |  | **Ιαν-Δεκ 2024/23** |
| **Σύνολο Εσόδων** | **13.761,8** | **14.835,5** |  | **1.073,7** |  | **7,8%** |
| Φόροι επί της Παραγωγής και των Εισαγωγών | 4.442,4 | 4.686,8 |  | 244,4 |  | 5,5% |
| *εκ των οποίων Φ.Π.Α.* | 2.978,8 | 3.145,0 |  | 166,2 |  | 5,6% |
| Τρέχοντες Φόροι στο Εισόδημα και τον Πλούτο κλπ. | 3.264,9 | 3.810,1 |  | 545,2 |  | 16,7% |
| Κοινωνικές Εισφορές | 4.380,5 | 4.500,0 |  | 119,5 |  | 2,7% |
| Λοιπά Τρέχοντα Έσοδα | 1.316,1 | 1.618,2 |  | 302,1 |  | 23,0% |
| Τόκοι εισπρακτέοι και μερίσματα | 137,5 | 143,6 |  | 6,1 |  | 4,4% |
| Τρέχουσες μεταβιβάσεις | 325,2 | 381,2 |  | 56,0 |  | 17,2% |
| Έσοδα από παροχή υπηρεσιών | 853,4 | 1.093,4 |  | 240,0 |  | 28,1% |
| Κεφαλαιουχικές Μεταβιβάσεις | 357,9 | 220,4 |  | -137,5 |  | -38,4% |
| **Σύνολο Δαπανών** | **13.130,2** | **13.327,6** |  | **197,4** |  | **1,5%** |
| Σύνολο Τρεχουσών Δαπανών | 11.572,5 | 12.151,1 |  | 578,6 |  | 5,0% |
| Ενδιάμεση ανάλωση | 1.301,7 | 1.507,3 |  | 205,6 |  | 15,8% |
| Απολαβές προσωπικού | 3.591,9 | 3.861,3 |  | 269,4 |  | 7,5% |
| Κοινωνικές παροχές | 4.941,3 | 5.307,5 |  | 366,2 |  | 7,4% |
| Τόκοι πληρωτέοι | 408,2 | 433,9 |  | 25,7 |  | 6,3% |
| Επιδοτήσεις | 159,1 | 153,4 |  | -5,7 |  | -3,6% |
| Λοιπές τρέχουσες δαπάνες | 1.170,4 | 887,7 |  | -282,7 |  | -24,2% |
| Κεφαλαιουχικές Δαπάνες | 1.557,7 | 1.176,5 |  | -381,2 |  | -24,5% |
| Ακαθάριστες επενδύσεις παγίου κεφαλαίου | 984,6 | 983,0 |  | -1,6 |  | -0,2% |
| *Ακαθάριστες επενδύσεις παγίου κεφαλαίου εξαιρ. απαλλοτριώσεων* | 954,9 | 944,7 |  | -10,2 |  | -1,1% |
| Λοιπές μεταβιβάσεις κεφαλαίου | 573,1 | 193,5 |  | -379,6 |  | -66,2% |
| **Δημοσιονομικό Πλεόνασμα (+)****/Έλλειμμα (-)** | **631,5** | **1.507,8** |  | **876,3** |  |  |
| % επί του ΑΕΠ | *2,0%* | *4,5%* |  |  |  |  |

Το Δημοσιονομικό πλεόνασμα/έλλειμμα της Γενικής Κυβέρνησης για την περίοδο Ιανουαρίου-Δεκεμβρίου 2024 που παρουσιάζεται πιο πάνω αναλύεται ως εξής:

|  |  |
| --- | --- |
| **Πίνακας 2** |  |
| **Δημοσιονομικό Πλεόνασμα (+)/ Έλλειμμα (-) κατά υποτομέα Γενικής κυβερνήσης** | **Ιαν-Δεκ 2024****(€ εκ.)** |
| Κεντρική Κυβέρνηση | 68,3 |
| Τοπική Αυτοδιοίκηση | 22,3 |
| Οργανισμοί Κοινωνικής Ασφάλισης | 1.417,2 |
| **Γενική Κυβέρνηση** | **1.507,8** |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Κάλυψη και Μεθοδολογία**

Παρέχεται πληροφόρηση για την ακολουθία λογαριασμών για τον τομέα της Γενικής Κυβέρνησης. Η ανάλυση αφορά τις κυριότερες κατηγορίες εσόδων και δαπανών και γίνεται διαχωρισμός των εσόδων και των εξόδων (δαπανών), σε τρέχοντα και κεφαλαιουχικά, αντίστοιχα.

Τα έσοδα και οι δαπάνες για την Γενική Κυβέρνηση καλύπτουν όλους τους υποτομείς της Γενικής Κυβέρνησης με βάση το Ευρωπαϊκό Σύστημα Λογαριασμών 2010 (ΕΣΛ 2010).

**Πηγή Στοιχείων**

Η συλλογή των οικονομικών στοιχείων γίνεται από:

- Το Ολοκληρωμένο Σύστημα Διοικητικής και Οικονομικής Πληροφόρησης του Γενικού Λογιστηρίου (FIMAS) για την Κεντρική Κυβέρνηση, τα Εκτός Προϋπολογισμού Ταμεία και για τους Οργανισμούς Κοινωνικής Ασφάλισης,

- Υλοποίηση προϋπολογισμού των Δήμων και Κοινοτήτων,

- Υλοποίηση προϋπολογισμού των Ημικρατικών Οργανισμών.

Για την ολοκλήρωση των εκτιμήσεων λαμβάνονται υπόψη οποιεσδήποτε μεθοδολογικές προσαρμογές ή διορθώσεις με βάση το Ευρωπαϊκό Σύστημα Λογαριασμών 2010 (ΕΣΛ 2010).

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Δημόσια Οικονομικά](https://www.cystat.gov.cy/el/SubthemeStatistics?id=48)

[Προκαθορισμένοι Πίνακες](https://www.cystat.gov.cy/el/KeyFiguresList?s=48) (Excel)

*Επικοινωνία*

Μιχαήλ Παναγιώτα: Τηλ.:+35722602186, Ηλεκτρ. Ταχ.: pmichael@cystat.mof.gov.cy